উত্তৰ প্ৰদেশৰ বাবিনা ফিল্ড ফায়াৰিং ৰেঞ্জত গুলীচালনাৰ অনুশীলনৰ সময়ত টি-৯০ টেংকবেৰেল বিস্ফোৰণ হোৱাৰ ফলত এজন জুনিয়ৰ কমিছনড অফিচাৰসহ ভাৰতীয় সেনাৰ দুগৰাকী জোৱানৰ মৃত্যু হয়।
বৃহস্পতিবাৰে উত্তৰ প্ৰদেশৰ ঝান্সিৰ ওচৰৰ বাবিনা সেনা নিবাসত এই ফিল্ড ফায়াৰিং অনুশীলন চলোৱা হৈছিল।
বিস্ফোৰণ সংঘটিত হোৱাৰ পিছতে কৰ্মচাৰীসকলক তাৎক্ষণিক চিকিৎসা সাহায্য প্ৰদান কৰা হৈছিল আৰু বাবিনাৰ সামৰিক চিকিৎসালয়লৈ প্ৰেৰণ কৰা হৈছিল বুলি বিষয়াগৰাকীয়ে লগতে উল্লেখ কৰে।
কিন্তু বিস্ফোৰণত পোৱা আঘাত গুৰুতৰ হোৱাৰ বাবে জুনিয়ৰ কমিছনড অফিচাৰ গৰাকীৰ লগতে আনগৰাকী জোৱানে মৃত্যুবৰণ কৰে। আনহাতে টেংকৰ চালকজন বৰ্তমান বিপদমুক্ত আৰু চিকিৎসাধীন হৈ আছে বুলি বিষয়াগৰাকীয়ে লগতে জানিবলৈ দিয়ে।
বিবৃতিটোত বিষয়াগৰাকীয়ে লগতে এই ঘটনাৰ তদন্তৰ বাবে বিভাগীয় নিৰ্দেশ দিয়া হৈছে বুলিও দোহাৰে। আনহাতে বিস্ফোৰণত প্ৰাণ হেৰুওৱা সেনা দুগৰাকীৰ পৰিয়াললৈ সমবেদনা জনাইছে ভাৰতীয় সেনাই।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
